**กิตติกรรมประกาศ**

การทำปริญญานิพนธ์ฉบับนี้ สำเร็จได้ด้วยความกรุณาของอาจารย์ ดร.บุญช่วย ศรีธรรมศักดิ์ ที่ให้โอกาสเป็นอาจารย์ที่ปรึกษาปริญญานิพนธ์ ที่กรุณาให้คำปรึกษาแนะนำข้อคิดที่เป็นประโยชน์ในการเขียน และปรับปรุงแก้ไขข้อบกพร่องต่าง ๆ สำหรับการทำปริญญานิพนธ์ฉบับนี้ด้วยดีตลอดมา ผู้ศึกษาขอขอบคุณเป็นอย่างสูง ณ โอกาสนี้

ขอขอบพระคุณ อาจารย์ ดร.บุญช่วย ศรีธรรมศักดิ์ อาจารย์ ดร.กัมพล พรหมจิระประวัติ และอาจารย์ ดร.เกียรติชัย อัทธายุวัฒน์ อาจารย์วีรพันธ์ แซ่ด่าน ที่กรุณาเป็นกรรมการสอบตรวจแก้ไขการทำปริญญานิพนธ์และให้คำแนะนำที่ได้มาประยุกต์ใช้ในการทำปริญญานิพนธ์ฉบับนี้

ขอขอบพระคุณ คณาจารย์หลักสูตรปริญญาวิศวกรรมศาสตรบัณทิต สาขาวิชาวิศวกรรมคอมพิวเตอร์ทุกท่าน ที่ให้การอบรบสั่งสอน ให้ความรู้ในด้านวิชาการและสามารถปรับปรุงความคิดแบบระบบบูรณาการส่งผลให้สามารถนำความรู้ที่ได้มาประยุกต์ใช้ในการทำปริญญานิพนธ์ครั้งนี้ได้เป็นอย่างดี

ขอขอบพระคุณ มหาวิทยาลัยรามคำแหง ที่เป็นแหล่งเรียนรู้ชีวิตและสังคมของผู้คนที่เกี่ยวข้องกับการศึกษาปริญญาวิศวกรรมศาสตรบัณทิต เพราะเป็นองค์ประกอบสำคัญส่วนหนึ่งที่ทำให้การศึกษาสำเร็จลงอย่างสมบูรณ์ในทุก ๆ ด้าน

สุดท้ายขอกราบขอบพระคุณ สำนึกในบุญคุณของบิดามารดา ที่เป็นกำลังใจผลักดันให้กับผู้จัดทำมาโดยตลอด ผลประโยชน์ความดีใด ๆ ที่เกิดจากการนำปริญญานิพนธ์ฉบับนี้ไปพัฒนาต่อ หรือ ศึกษาเป็นแนวทาง ผู้จัดทำขอยกผลประโยชน์ความดีเหล่านั้นให้กับบิดา และมารดา ผู้ซึ่งเป็นทุกสิ่งทุกอย่างของผู้จัดทำ

เกษมสันต์ ยินดี

จตุรงค์ โรจนวัฒนา