กรณีศึกษา จากปัญหาดังกล่าวปริญญานิพนธ์นี้จึงพัฒนาการระบบสารสนเทศวิเคราะห์สินทรัพย์ตามความต้องการของลูกค้า เพื่อช่วยลดความเสี่ยงของลูกค้าจากข้อมูลสินทรัพย์ที่มีความไม่แน่นอน ทำให้ลูกค้ามีเวลามากขึ้นในการตัดสินใจในการลงทุน และการนำค่าการพยากรณ์มาประยุกต์ใช้กับการแจกแจงข้อมูลของลูกค้า และสินทรัพย์ต่าง ๆ สามารถช่วยวิเคราะห์ความต้องการของลูกค้าในการลงทุนสินทรัพย์ที่เหมาะสมตามพฤติกรรมการลงทุน จากการวางแผนจำเป็นต้องมีข้อมูลข่าวสาร และข้อมูลของอนาคตมีความไม่แน่นอนอยู่เสมอ และถ้าความไม่แน่นอนในอนาคตมีอยู่มากเกินไป ส่งผลถึงการวางแผนที่ไม่มีประสิทธิภาพ การพยากรณ์มีความสำคัญต่อการวางแผนสินทรัพย์ของลูกค้า ลดระยะเวลาการคาดการณ์สิ่งที่เกิดขึ้นในอนาคต สามารถช่วยลดความไม่แน่นอนได้บางส่วน โดยช่วยลดระยะเวลาการคาดการณ์สินทรัพย์ของลูกค้าในอนาคต เป็นผลดีกับลูกค้า และการบริการของบริษัทฯ

ดังนั้นผู้วิจัยจึงมีความสนใจในการที่ทำการวิเคราะห์สินทรัพย์ ความพึงพอใจ และความต้องการของลูกค้าที่ได้รับบริการจากบริษัท เว็ลธ์ แมเนจเม้นท์ ซิสเท็ม จำกัด เพื่อที่นำผลการวิจัยที่ได้ไปเป็นข้อมูลในการปรับปรุงพัฒนาการให้กระบวนการให้บริการให้มีมาตรฐาน และสร้างความพึงพอใจที่ตรงกับความต้องการของลูกค้าให้มากที่สุด และเพื่อเป็นการพัฒนาการดำเนินงานได้อย่างมีประสิทธิภาพของบริษัท เว็ลธ์ แมเนจเม้นท์ ซิสเท็ม จำกัด

**1.2 วัตถุประสงค์ของการศึกษา**

1. เพื่อให้รู้ถึงการเปลี่ยนแปลงของราคาของสินทรัพย์ในรายปี หรือรายเดือน

2. เพื่อให้รู้ถึงพฤติกรรมของลูกค้าต่อสินทรัพย์ในรายปี หรือรายเดือน

3. เพื่อให้รู้ถึงความเสี่ยงของลูกค้าที่มีต่อสินทรัพย์

4. เพื่อให้ลูกค้าลดระยะเวลาการคาดการณ์สินทรัพย์

5. เพื่อเข้าใจถึงการพยากรณ์ จากการวิเคราะห์ความต้องการของลูกค้า

**1.3 ขอบเขตของการศึกษา**

1. ระบบสามารถแจกแจงข้อมูล

1.1 ระหว่างสินทรัพย์ต่อลูกค้าเป็นรายเดือน

1.2 ระหว่างสินทรัพย์ต่อลูกค้าเป็นรายปี

1.3 ระหว่างลูกค้าต่อสินทรัพย์เป็นรายเดือน

1.4 ระหว่างลูกค้าต่อสินทรัพย์เป็นรายปี

2. ระบบสามารถพยากรณ์ข้อมูลความต้องของลูกค้าไม่รวมปัจจัยภายนอก

2.1 ความเป็นไปได้ในอนาคตของสินทรัพย์ต่อลูกค้าเป็นรายเดือน

2.2 ความเป็นไปได้ในอนาคตของสินทรัพย์ต่อลูกค้าเป็นรายปี

2.3 ความเป็นไปได้ในอนาคตของลูกค้าต่อสินทรัพย์เป็นรายเดือน

2.4 ความเป็นไปได้ในอนาคตของลูกค้าต่อสินทรัพย์เป็นรายปี

**1.4 ประโยชน์ที่คาดว่าจะได้รับ**

1. ได้รู้ถึงการเปลี่ยนแปลงมูลค่าของสินทรัพย์ในรายปี หรือรายเดือน

2. ได้รู้ถึงพฤติกรรมของลูกค้าต่อสินทรัพย์ในรายปี หรือรายเดือน

3. ได้ลดความเสี่ยงของลูกค้าจากข้อมูลสินทรัพย์ที่มีความไม่แน่นอน

4. ได้ลดระยะเวลาการคาดการณ์สินทรัพย์ของลูกค้าในอนาคต

5. ได้การพยากรณ์ จากการวิเคราะห์ความต้องการของลูกค้า